《荠花》
宋代·董嗣杲

挑根择叶古墙阴，雨后青腴有客寻。
又见开花如雪处，不知遍野已春深。
山殽难入膏粱味，冰室偏钟采撷心。
荼苦回甘谁识取，周诗历历播微吟。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。